CELEX: 62013TN0678
Language: hr
Date: 2013-12-13 00:00:00
Title: Predmet T-678/13: Tužba podnesena 13. prosinca 2013. — AEMN protiv Parlamenta

22.3.2014   
            
            
               HR
            
            
               Službeni list Europske unije
            
            
               C 85/20
            
         Tužba podnesena 13. prosinca 2013. — AEMN protiv Parlamenta
   (Predmet T-678/13)
   2014/C 85/35
   Jezik postupka: francuski
   
      Stranke
   
   
      Tužitelj: Alliance européenne des mouvements nationaux (AEMN) (Matzenheim, Francuska) (zastupnik: J.-P. Le Moigne, odvjetnik)
   
      Tuženik: Europski parlament
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku br. 110 655 od 14. listopada 2013., kojom je konačna naknada koju Europski parlament dodjeljuje Alliance Européenne des Mouvements Nationaux za 2012. određena u iznosu od 186 292,12 eura i kojom je slijedom toga odlučeno da Alliance Européenne des Mouvements Nationaux mora vratiti iznos od 45 476,00 eura imajući u vidu da je iznos od 231 412,80 eura tužitelju već dodijeljen;
            
         
               —
            
            
               naloži Europskom parlamentu da snosi sve troškove i da s tog naslova Alliance Européenne des Mouvements Nationaux isplati iznos od 20 000,00 eura.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog: nenadležnost autora akta, s obzirom na to da potpisnik nije imao nikakvo ovlaštenje za donošenje, potpisivanje i dostavu pobijane odluke.
            
         
               2.
            
            
               Drugi tužbeni razlog: bitna povreda postupovnih pravila, s obzirom na to da Parlament tužitelju nije omogućio da se izjasni o utvrđenim nepravilnostima.
            
         
               3.
            
            
               Treći tužbeni razlog: povreda prava, u mjeri u kojoj:
               
                           —
                        
                        
                           su doprinosi u naravi zakonit način financiranja;
                        
                     
                           —
                        
                        
                           se prema tužitelju s obzirom na proračun postupalo diskriminacijski u odnosu na druge europske političke stranke;
                        
                     
                           —
                        
                        
                           nije poštovano pravo na saslušanje prije donošenja pojedinačne nepovoljne mjere.
                        
                     
         
               4.
            
            
               Četvrti tužbeni razlog: zloporaba ovlasti; s obzirom na to da je Parlament koristio financijska ograničenja kako bi ograničio djelovanje političke stranke čije ideale ne dijeli određen broj njegovih članova.